Innhold
Innholdsliste 🔎︎

# Kontrollelementer for skjemaer

Verktøylinja «Kontrollelementer for skjemaer» har verktøy du trenger for å lage et interaktivt skjema. Du kan bruke verktøylinja til å legge kontrollelementer til et skjema i en tekst, regneark, presentasjoner eller HTML-dokumenter, for eksempel en knapp som kjører en makro.

For å bruke denne funksjonen …

Velg Vis → Verktøylinjer → Kontrollelementer for skjemaer.

Trykk på det følgende ikonet i verktøylinja Sett inn (det kan hende du må slå på dette normalt usynlige ikonet):

Kontrollelementer for skjemaer

XML-skjemadokumenter («XForms») bruker de samme kontrollelementene.

Du lager et skjema ved å åpne et dokument og bruke verktøylinja «Kontrollelementer for skjemaer» til å legge inn elementer. Hvis du vil, kan du også knytte skjemaet til en database, slik at du kan styre databasen med kontrollelementene.

Når du lager et skjema i et HTML-dokument, kan du bruke skjemaet til å sende data over Internett.

LibreOffice eksporterer kun de skjemaegenskapene som er støttet av den HTML-versjonen du har valgt å eksportere til. Du velger HTML-versjon i LibreOffice→ InnstillingerVerktøy → Alternativer → Last inn / lagre → HTML-komtabilitet.

## Slik legger du til et kontrollelement i et dokument

1. På verktøylinja «Kontrollelementer for skjemaer» trykker du på knappen til det kontrollelementet du vil legge til.

2. I dokumentet drar du for å lage kontrollelementet.

   Hvis du vil lage et kvadratisk kontrollfelt, holder du nede Shift-tasten mens du drar.

Du kan legge til et felt i skjemaet ved å dra en celle fra feltlisten til en tabell eller fra en spørring og inn i skjemaet. I tekstdokumenter kan du også legge til et felt i et skjema ved å dra inn kolonneoverskrifter. Hvis du vil ta med en etikett til feltet, kan du holde nede CommandCtrl + Shift samtidig som du drar en kolonneoverskrift.

## Endre på et kontrollelement

1. Høyreklikk på kontrollelementet og velg Kontroll. Da åpnes et dialogvindu der du kan velge egenskapene til kontrollelementet.

2. Du kan velge en snarveistast for et kontrollelement ved å skrive en tilde (~) foran en av bokstavene i etiketten til kontrollelementet.

3. Du kan dra og slippe kontrollelementer mellom dokumenter. Du kan også klippe dem ut og lime dem inn. Når du setter inn et kontrollelement fra et annet dokument, vil LibreOffice analysere datakilden, innholdstypen og egenskapene til kontrollelementet, slik at kontrollelementet passer til den logiske strukturen i måldokumentet. For eksempel vil et kontrollelement som viser innhold fra en adressebok, fortsatt vise innholdet fra den samme adresseboka etter at kontrollelementet er kopiert til et annet dokument. Du finner disse egenskapene på fanen Data i dialogvinduet Skjemaegenskaper.

## Velg

Med denne knappen kan du sette musepekeren i valgmodus eller slå av denne modusen. Valgmodus brukes til å velge kontrollelementer i skjemaet.

## Utformingsmodus på/av

Slå utformingsmodus på eller av. Denne funksjonen blir brukt til å bytte raskt mellom Utformings- og brukermodus. Slå på for å redigere kontrollelementene for skjema, slå av for å bruke kontrollelementene.

Utformingsmodus på/av

## Egenskaper for kontrollelement

Åpne et dialogvindu der du redigerer egenskapene for et valgt kontrollelement.

Kontrollelement

## Skjemaegenskaper

Åpne et dialogvinduet der du kan velge blant annet datakilde og hendelser for hele skjemaet.

Skjema

## Avkryssingsboks

Lag en avkryssingsboks. Avkryssingsbokser lar deg slå på eller av en funksjon i et skjema.

## Tekstfelt

Lag et tekstfeltTekstfelt er felt der brukeren kan skrive inn tekst. I skjemaer viser tekstfeltene data eller lar deg skrive inn nye data.

## Formatert felt

Lag et formatert felt. Et formatert felt er et tekstfelt der du kan avgjøre hvordan inndata og utdata skal formateres, og hva grenseverdiene skal være.

Formaterte felt har spesielle kontrollegenskaper (velg Format → Kontrollelement).

## Trykknapp

Lag en knapp som kan trykkes på. Denne funksjonen kan bruke til å utføre kommandoer for en spesiell hendelse, for eksempel et museklikk.

Du kan legge tekst og bilde på disse knappene.

## Valgknapp

Lag en valgknapp. Valgknapper lar brukeren velge mellom flere alternativer. Valgknapper med samme funksjon får samme navn (Navn egenskap). Vanligvis får de en grupperingsramme.

## Listeboks

Lag en listeboks. En listeboks lar brukeren velge en oppføring fra en liste. Hvis skjemaet du lager er lenket til en database, og databasekoblingen er aktiv, vil Listeboksveiviseren automatisk starte etter at listeboksen er satt inn i dokumentet. Veiviseren vil hjelpe deg med å lage ferdig listeboksen.

## Kombinasjonsboks

Lager en kombinasjonsboks. En kombinasjonsboks er en en-linjers listeboks med en nedtrekksliste som du kan bruke til å velge et alternativ. Du kan angi at kombinasjonsboksen skal være «skrivebeskyttet», slik at brukere ikke kan legge til andre oppføringer enn de som allerede er i lista. Hvis skjemaet er koblet til en database, og databasekoblingen er aktiv, vil Kombinasjonsboksveiviseren automatisk starte etter at kombinasjonsboksen er satt inn i dokumentet.

## Etikettfelt

Lag et felt for visning av tekst. Disse etikettene er bare for tekst som er skrevet inn på forhånd. Du kan ikke skrive inn noe i disse feltene.

## Flere kontrollelementer

Åpner verktøylinja Flere kontrollelementer.

## Skjemautforming

Åpner verktøylinja Skjemautforming.

## Veivisere på/av

Slår automatiske veivisere for kontrollelementer i skjemaer på eller av.

Disse veiviserene hjelper deg med å legge inn egenskaper for listebokser, tabellelementer og andre kontrollelementer.

## Menyvalg på sprettoppmenyen

## Rulleknapp

Lag en rulleknapp.

I et Calc-rekneark kan du legge til en rulleknapp og lage en toveis lenke mellom rulleknappen og en celle ved hjelp av fanen «Data». Da vil det være slik at rulleknappen endrer seg når du endrer innholdet i cellen, og omvendt.

## Rullefelt

Lag et rullefelt.

Du kan angi disse egenskapene for et rullefelt:

Navn i grensesnittet | Betydning
Minste rulleverdi | Velg den minste høyden eller bredden på et rullefelt.
Høyeste rulleverdi | Velg den største høyden eller bredden på et rullefelt.
Standard rulleverdi | Velg standardverdien til et rullefelt, brukes når skjemaet tilbakestilles.
Retning | Velg retningen på et rullefelt, det vil si vannrett eller loddrett.
Liten endring | Velg det minste stykket du kan rulle med rullefeltet, for eksempel når du trykker på en av pilene.
Stor endring | Velg hvor langt rullefeltet skal flyttes ved store endringer, for eksempel når du klikker i feltet mellom bjelken på rullefeltet og en av pilene.
Forsinkelse | Velg forsinkelsen i millisekunder mellom rullefelthendelser. Dette styrer for eksempel forsinkelsen når du trykker og holder nede en pilknapp på rullefeltet.
Symbolfarge | Velg fargen på pilene i rullefeltet.
Synlig størrelse | Velg størrelsen på bjelken på rullefeltet i «verdienheter». For eksempel vil en verdi på («Høyeste rulleverdi» minus «Minste rulleverdi») / 2 gi en bjelke som fyller halve rullefeltet. Du kan gjøre rullefeltet like bredt som det er høyt ved å sette «Synlig størrelse» til null.

I et Calc-regneark kan du lage en toveis lenke mellom et rullefelt og en celle ved hjelp av fanen «Data».

## Bildeknapp

Lager en knapp som vises som et bilde. Bortsett fra selve bildet, har en bildeknapp de samme egenskapene som en vanlig knapp.

## Bildefelt

Lag et bildefelt. Det kan bare bli brukt til å legge til bilder fra en database. Dobbeltklikk på et av feltene i skjemadokumentet for å åpne dialogvinduet Sett inn bilde. Det finnes også en sprettoppmeny (ikke i tegnemodus) med kommandoer for å sette inn og slette bilder.

Du kan vise bilder fra en database i et skjema, og nye bilder kan settes inn i databasen så lenge bildefeltet ikke er skrivebeskyttet. Kontrollelementet må vise til et databasefelt av bildetypen. Du kan bruke datafeltet på fanen Data i egenskapene til å angi dette.

## Datofelt

Lag et datofelt. Hvis skjemaet er knyttet til en database kan verdiene hentes derfra.

Hvis du velger egenskapen «Rullegardin» for et datofelt, kan brukeren velge dato fra en kalender som åpner seg nedenfor datofeltet. Dette gjelder også for datofelt inne i et tabellkontrollfelt.

Du kan enkelt redigere datofelt med tastene pil opp- og pil ned. Avhengig av markørens plassering, kan dato, måned eller år endres med piltastene.

Merknader om datofelt.

## Klokkeslettfelt

Lag et tidsfelt. Hvis skjemaet er knyttet til en database kan verdiene til feltet hentes derfra.

Du kan enkelt redigere klokkeslettfelt med tastene pil opp- og pil ned. Avhenging av markørens plassering, kan time, minutt eller sekund endres med piltastene.

## Filutvalg

Lag en knapp som åpner et filbehandlingsvindu.

## Tallfelt

Lag et tallfelt. Hvis skjemaet er knyttet til en database kan tallverdiene til feltet hentes derfra.

## Valutafelt

Lag et valutafelt. Hvis skjemaet er knyttet til en database kan innholdet av valutafeltet hentes derfra.

## Mønsterfelt

Lag et mønsterfelt. Mønsterfelt er satt sammen av en redigeringsmaske og en tegnmaske. Redigeringsmaska avgjør hvilke data som kan skrives inn. Tegnmaska avgjør innholdet i mønsterfeltet når skjemaet blir lastet.

Legg merke til at mønsterfelt ikke blir eksportert til HTML-formatet.

## Grupperamme

Lag en ramme for knapper og andre felt. Grupperingsrammer lar deg gruppere valgknapper i en ramme.

Hvis du setter en grupperamme inn i dokumentet, startes Veiviseren for gruppeelement. Der kan du enkelt lage en valggruppe.

Merk: Når du drar en gruppeboks over kontrollelementer som ligger der fra før, og så vil velge et kontrollelement, må du først åpne sprettoppmenyen til gruppeboksen og velge Still opp → Flytt bakerst. Deretter velger du kontrollelementet mens du holder nede CommandCtrl

Gruppebokser er bare til pynt. Du kan gruppere valgfelt sammen etter funksjon ved å endre egenskapen Navn til det samme for alle feltene.

## Tabellkontrollelement

Lag et tabellkontrollelement for åpning av en databasetabell. Hvis du lager et nytt tabellkontrollelement, vil veiviseren for Tabellkontrollelementer starte.

Merknader om tabellkontrollelementer.

## Navigasjonslinje

Lag en navigasjonslinje.

Med en navigasjonslinje kan du gå fram og tilbake mellom poster i en database eller et databaseskjema. Knappene på denne navigasjonslinja virker på samme måte som knappene på den vanlige navigasjonslinja i LibreOffice.

## Automatisk fokus på kontrollelement

Hvis automatisk fokuskontroll er slått på vil det første skjema-kontrollelementet bli valgt når du åpner et nytt dokument. Hvis det ikke er på vil teksten bli valgt etter åpning. Den tabulator-rekkefølgen du har valgt bestemmer hva som er det første skjema-kontrollelementet.